Die skool is nie meer die plek van pret en vervullende ervarings nie, maar word die teelaarde vir depressie en angs. Huiswerk ’n gevegsone tuis wat beide die ouer en kind as uiters uitputtend beleef.
’n Spesiale week om aan Spesiale Onderwys af te staan is te min, hierdie vereis ’n voltydse bewusmaking om hulle tuis in hul omstandighede te laat voel.
Daar is talle kinders wat as gevolg hiervan daagliks ’n stryd aanpak in ’n wêreld wat nie hulle gawes en talente raaksien nie. Diegene wat hulle in hierdie kinders se lewensruimte bevind moet bewus daarvan wees dat die speelveld nie vir almal op ’n gelyke vlak is nie.